15.11.2014 Jurnalul Oficial al Uniunii Europene L 330/1 (Acte legislative) DIRECTIVE DIRECTIVA 2014/95/UE A PARLAMENTULUI EUROPEAN ȘI A CONSILIULUI din 22 octombrie 2014 de modificare a Directivei 2013/34/UE în ceea ce priveşte prezentarea de informații nefinanciare și de informații privind diversitatea de către anumite întreprinderi şi grupuri mari (Text cu relevanță pentru SEE) PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 50 alineatul (1), având în vedere propunerea Comisiei Europene, după transmiterea proiectului de act legislativ către parlamentele naționale, având în vedere avizul Comitetului Economic și Social European (), hotărând în conformitate cu procedura legislativă ordinară (?), întrucât: (1) În Comunicarea intitulată „Actul privind piața unică — Douăsprezece pârghii pentru stimularea creşterii şi întă- rirea încrederii — «Împreună pentru o nouă creştere»”, adoptată la 13 aprilie 2011, Comisia a identificat necesi- tatea de a creşte la un nivel înalt şi comparabil în toate statele membre transparența informațiilor sociale și de mediu furnizate de întreprinderile din toate sectoarele. Această măsură este în deplină concordanță cu posibilitatea statelor membre de a solicita, după caz, noi îmbunătățiri în ceea ce priveşte transparența informațiilor nefinan- ciare ale întreprinderilor, ceea ce, prin natura sa, este un efort continuu. (2) Necesitatea de a îmbunătăți prezentarea de informații sociale și de mediu de către întreprinderi, prin prezentarea unei propuneri legislative în acest domeniu, a fost reiterată în Comunicarea Comisiei intitulată „O nouă strategie a UE (2011-2014) pentru responsabilitatea socială a întreprinderilor”, adoptată la 25 octombrie 2011. (3) În rezoluţiile sale din 6 februarie 2013 referitoare la „Responsabilitatea socială a întreprinderilor: un comporta- ment responsabil şi transparent al întreprinderilor și o creştere economică durabilă” şi, respectiv, la „Responsabili- tatea socială a întreprinderilor: promovarea intereselor societății și a unei căi spre o redresare economică sustena- bilă şi cuprinzătoare”, Parlamentul European a confirmat importanța dezvăluirii de către întreprinderi a informa- țiilor privind sustenabilitatea, cum ar fi factorii sociali și de mediu, cu scopul de a identifica riscurile legate de sustenabilitate şi de a creşte încrederea investitorilor şi a consumatorilor. Prezentarea de informații nefinanciare este, într-adevăr, un element determinant pentru gestionarea tranziției către o economie sustenabilă la nivel mondial, care să combine profitabilitatea pe termen lung cu justiția socială și protecția mediului. În acest context, prezentarea de informații nefinanciare contribuie la măsurarea, monitorizarea și gestionarea performanțelor între- prinderilor și a impactului lor asupra societății. Astfel, Parlamentul European a invitat Comisia să prezinte o propunere legislativă privind prezentarea de informații nefinanciare de către întreprinderi, permițând un nivel ridicat de flexibilitate în acțiune, pentru a se ține seama de natura multidimensională a responsabilității sociale a întreprinderilor (RSI) și de diversitatea politicilor în materie de RSI aplicate de întreprinderi, asociate cu un nivel suficient de comparabilitate, pentru a satisface nevoile investitorilor și ale altor părți interesate, precum şi nevoia de a le asigura consumatorilor un acces facil la informațiile privind impactul întreprinderilor asupra societății. () JO C327,12.11.2013, p. 47. () Poziţia Parlamentului European din 15 aprilie 2014 (nepublicată încă în Jurnalul Oficial) și Decizia Consiliului din 29 septembrie 2014.